અઠવાડીયા પહેલા પાલનપુરની સાધ્વી જયશ્રીગીરી પોલીસને થાપ આપી ભાગી ગઇ હતી. સાધ્વી પાછળ ક્રાઇમ બ્રાંચની ત્રણ ટીમો તપાસ કરી રહી હતી દરમિયાનમાં સાધ્વી જયશ્રીગીરીને ઉદેપુર ટોલ નાકા પાસે ક્રાઇમ બ્રાંચની ટીમે પકડી લીધી હોવાનુ ક્રાઇમ બ્રાંચના જોઇન્ટ કમિશનરે જણાવ્યુ હતુ. સાધ્વી પાસે તેનો પુત્ર અને ડ્રાઇવર પણ હતા. સાધ્વી અમદાવાદથી ભાગી ત્યારે તે ગુજરાત પાસિંગની કારમાં ભાગી હતી એટલે ભાગવાનો પ્રિપ્લાન તેના ભાઇ દક્ષ પરમારે બનાવ્યો હોવાનુ પોલીસ માની રહી છે. તેવામાં તેની સાથે આઇપીએસ અધિકારી કે તેમનો પુત્ર સંપર્કમાં હોવાનુ ચર્ચાઇ રહ્યું હતુ જો તપાસ થાય તો બહાર આવે કે કોણ અધિકારી સતત તેના સંપર્કમાં હતા.